### Beslutningstema

Der orienteres om kommende takstmodel for jordflytningsgebyr og anvisning af affald kan godkendes og tilføjes Tønder Kommunes takstoversigt for 2023.

### Historik

Klima-, Energi- og [adresse] har pr. 1 januar 2021 pålagt landets kommuner at indføre brugerbetaling for konkrete anvisninger af affald og anmeldelse af jordflytninger.

Opkrævningen er hjemlet i [adresse], og den skal dække omkostninger til sagsbehandling dels af konkrete anvisninger af affald og dels anmeldelse af jordflytninger.

Lone Christiansen er oprindeligt udarbejdet som et forslag til en fælleskommunal model. Det fremgik af ministeriets høringsnotat at både KL, Dansk Industri, Affalds- og [adresse], Dansk Vognmænd, Danske Anlægsgartnere og Dansk Affaldsforening ønskede, at kommunerne opkræver gebyrerne ud fra et fælles grundlag og system.

### Sagsfremstilling

Konkret anvisning af affald sker sjældent og kun i sager, hvor virksomheder har affald, som kommunen ikke har specifikke ordninger for. I de tilfælde skal forvaltningen sammen med Tønder Forsyning finde bortskaffelsesmulighederne for affaldet hos danske og udenlandske aktører.

Anvisning af affald:

Forvaltningen har vurderet, at gebyropkrævningen for denne type konkrete anvisniger af affald sker på baggrund af medgået tid og en fastsat timepris, da anvisningsarbejdet er en kompleks og tidskrævende proces. Forvaltningen vil anvende en fastsat timetakst udregnet for en gennemsnits timepris for kommunens Miljø-afdeling anvendes.

Det giver en timepris på 595 kr./time

Anmeldelse af jordflytning:

Hvad angår kommunens sagsbehandling af virksomhedernes anmeldelse af jordflytning har forvaltningen vurderet, at gebyret for anmeldelse af jordflytning inddeles i faste taksttrin med henblik på at forenkle kommunens administrative processer og gøre opkrævningssystemet gennemsigtigt for virksomhederne.

Taksttrinene følger anmeldelsestypen og den gennemsnitlige sagsbehandlingstid for hver anmeldelsestype. I komplekse anvisninger foreslår forvaltningen at indføre samme timetakstmodel som for konkrete anvisninger af affald.

|  |  |
| --- | --- |
| Pr. anmeldelse | Takst |
| Administrationsgebyr for anmeldelse af jordflytning | 149 kr. |
| Anmeldelser uden analyser og/eller uden anmeldelseskrav | 149 kr. |
| Anmeldelse af jordflytning fra områdeklassificerede arealer med analysekrav | 298 kr. |
| Anmeldelse af jordflytning til kartering hos godkendt jordmodtageranlæg | 298 kr. |
| Anmeldelse af jordflytning fra forurenede grunde vedlagt analyser eller jordhåndteringsplan | 1488 kr. |
| Rykker for ekstra oplysninger eller data til lukning af sager | 298 kr. |
| Samlet anmeldelse af jordflytninger jf. jordflytningsbekendtgørelsen § 8 - medgået tid | 595 kr./time |
| Sagsbehandling i specielle sager - medgået tid efter fast timetakst | 595 kr./time |

Forvaltningen vurderer, at de foreslåede taksttrin tager højde for ønskerne beskrevet i Dansk Industri og Dansk Byggeris erhvervsklimaundersøgelser. Disse undersøgelser baserer sig på en forudsætning om, at taksten skal afspejle kommunens udgifter til sagsbehandling snarere end fx mængden af jord eller jordens forureningsomfang.

Ovenstående takster for erhvervsaffald og jordflytning tilføres Tønder Kommunes takstblad for 2023.

### Økonomi

Forventelig gebyropkrævning vil udgøre 20.000-30.000 kr. pr. år.

### Lovgrundlag

Affaldsaktørbekendtgørelsen §18 stk. 4 og 5.

### Direktøren for Teknik, Klima og Beskæftigelse indstiller,

at orienteringen tages til efterretning og tilføjes Tønder Kommunes takstblad for 2023.

### Beslutning

Orienteringen taget til efterretning.

Mikael Lind deltog ikke i mødet.